ધીરજ અને સમતા સ્તબ્ધ થઈ ગયાં. પછી તો નાસ્તો-નાસ્તાના ઠેકાણે રહ્યો અને ડાઈનિંગ ટેબલ પર એમના બે દીકરા અને વહુઓ વચ્ચે નારણપુરાના ફ્લૅટ પર જવા માટે વાક્‍યુદ્ધ જામ્યું. સમતાની આંખોમાંથી સરરર્‍ અશ્રુઓ વહી નીકળ્યાં. એ સામે જોવાની કોઈને ફુરસદ ન હતી. એકાએક ધીરજ બરાડ્યો, ‘એક મિનિટ શાંત રહેશો બધાં ? એ ફ્લૅટમાં કોણ રહેવા જશે એનો નિર્ણય હું કરીશ. ધૈર્યા આવતાં પહેલાં એ વાતનો ફેંસલો થઈ જશે.’